Lempek ri Sumatra 2025

Maega allebboreng pappada lempek na tana ruttung nakenna Sumatra ri taung 2025. Engka tellu provinsi nakenna pappada Aceh, Sumatera Utara sibawa Sumatera Barat. Siarek-arek esso kalemmeng assabareng lempek ri  Aceh Tamiang, Agam, Sibolga, Tapanuli Utara, Tapanuli Tengah, na Tapanuli Selatan.

Nasengi aheli sibawa organisasi e iae allebboreng engka tenia pole kalemmeng bawang, tapi nataro to pedek masolangi alek e. Engka 1.137 tau mate na 163 tau lenynye. Ianaro daerah kaminang maega tau matena ri Aceh Utara, engka 205 tau mate. Nasaba maega ladde tau mate nataro iae alleboreng, lebbi akabala pi na tana ruttung na tsunami ri Sulawesi ku 2018, iae engka 4340 tau mate.

 Rogina 
Maladdek sennak roginna pole iae allebboreng. Nasengi Badan Nasional Penanggulangan Bencana (BNPB) ri 26 Desember 2025, engkani iruntu 1.137 tau mate na 163 tau laingnge lenynye. Engkato lebbi 7.00 tau malo na 1 juta tau nasalai bolana nataro iae allebboreng. Iae alebboreng nasolangi 875 sikola, 806 bola ibada, 291 kantorok na 734 jembatang.

 Passabareng 
Pada situju ni ahelie engka dua passabarengna iae alleboreng ri Sumatra, ianaro kalemmeng sibawa solangna lingkungan e.Muhammad Arfari Dwiatmodjo (26 November 2025). "Perkembangan Situasi dan Penanganan Bencana di Tanah Air Tanggal 26 November 2025". BNBP. Diakses tanggal 29 November 2025.

 Kalemmeng 
Nasengi BMKG ianaro ri ahireng November sibawa ahireng Desember 2025 tompokna memeng bosi e, angka 300 mm bosi e. Engka tong yaseng Bibit Siklon Tropis 95B ri Selat Malaka. Iaro bibit siklon mancaji ni Siklon Tropis Senyar ri 26 November 2025 tette 07.00 WIB.

 Lingkungan 
Nasengi aheli pole Universitas Gadjah Mada (UGM) sibawa Institut Teknologi Bandung (ITB) ianaro solangna lingkungan mancaji ki yaseng "dosa ekologis," nasaba nataro pedek maladdek rogina iae alebborengnge. 

Iae yaseng solangna lingungangnge, pappada pedek solangna alek ri hulu na salo e na dekna ulle mancaji parewa ku bosi. Nasengi Hatma Suryatmojo, seddi aheli hidrologi na alek e, ianaro taneng-tanengnge ri alek e naulle mancaji pappada "spons longga" , napattama maneng uae bosi e ri laleng tana (infiltrasi), nappa na natahang to ni uae e na de naulle massolok matteru ku salo e (intersepsi). Ku masolangngi iae alek e na bosi raja to ni, iaro uae bosi e de ni naulle tama ku tana e, massolok bawangngi na mancaji pammulanna erosi na lempek e.

 Pattulung 
Nasengi Badan Penanggulangan Bencana Daerah (BPBD), purana alleborengnge  iaro pengungsie ialang manengi pattulung pappada 3.000 sembako, 55 tenda, 500 kasur na selimut, sibawa lopi. Naseng to Kementerian Sosial engka riebbu tenda darurat sibawa addapureng ri Aceh, Sumatra Utara, na Sumatra Barat, iae nakenna alleboreng. 

Engka to pattulung pappada 102 sembako na tiwi Pemerintah Pemerintah Kabupaten (Pemkab) Solok, Sumatera Barat. Engka 56 sembako nalangngi tau Nagari Koto Hilalang, 10 paket nalang tau Nagari Koto Sani, eppa nalang tau Nagari Saning Baka, 12 paket nalang tau Paninggahan, 10 paket nalang tau Nagari Salayo na 10 paket nalang addapurengnge.  Napadecengi to ni Pemerintah iaro jembatang ruttung naala salo ri Nagari Koto Hilalang, Kecamatan Kubung.

 Sumber